Els plans anuals de política d'ocupació han de concretar, amb caràcter anual, els objectius de l'Estratègia espanyola d'activació per a l'ocupació que s'ha d'assolir en el conjunt de l'Estat i en cadascuna de les diferents comunitats autònomes, així com els indicadors que cal utilitzar per conèixer i avaluar anualment el seu grau de compliment.
Així mateix, per assolir aquests objectius, han de contenir la previsió dels serveis i programes de polítiques actives d'ocupació i d'intermediació laboral que es proposen dur a terme, tant les comunitats autònomes en l'exercici de les seves competències d'execució en l'àmbit del treball, l'ocupació i la formació professional per a l'ocupació, com el Servei Públic d'Ocupació Estatal en el seu àmbit competencial.
Els serveis i programes inclosos en cada pla anual poden ser modificats excepcionalment pel Servei Públic d'Ocupació Estatal, a petició justificada de la comunitat autònoma corresponent, quan necessitats de caràcter extraordinari sobrevingudes ho facin necessari per a la gestió i l'execució adequades del pla.
Els plans anuals de política d'ocupació els ha d'elaborar el Ministeri d'Ocupació i Seguretat Social tenint en compte les previsions formulades per les comunitats autònomes i el Servei Públic d'Ocupació Estatal en el si de la Conferència Sectorial d'Ocupació i Afers Laborals, n'ha d'emetre informe el Consell General del Sistema Nacional d'Ocupació, regulat a l'article 7.b), i els ha d'aprovar el Consell de Ministres.
Els plans anuals de política d'ocupació concreten, amb caràcter anual, els objectius de l'Estratègia espanyola d'activació per a l'ocupació que s'han d'assolir en el conjunt de l'Estat i en cadascuna de les diferents comunitats autònomes, així com els indicadors que s'han de fer servir per conèixer-ne i avaluar-ne anualment el grau de compliment.
Així mateix, per assolir aquests objectius, contenen la previsió dels serveis i programes de polítiques actives d'ocupació i d'intermediació laboral que es proposen portar a terme tant les comunitats autònomes en l'exercici de les seves competències d'execució en l'àmbit del treball, l'ocupació i la formació professional per a l'ocupació, com el Servei Públic d'Ocupació Estatal en el seu àmbit competencial.
Els serveis i programes inclosos en cada pla anual els pot modificar excepcionalment el Servei Públic d'Ocupació Estatal, a petició justificada de la comunitat autònoma corresponent, quan sobrevinguin necessitats de caràcter extraordinari que ho facin necessari per a l'adequada gestió i execució del Pla.
Els plans anuals de política d'ocupació els elabora el Ministeri d'Ocupació i Seguretat Social, tenint en compte les previsions formulades per les comunitats autònomes i el Servei Públic d'Ocupació Estatal en el si de la Conferència Sectorial d'Ocupació i Afers Laborals, n'emet informe el Consell General del Sistema Nacional d'Ocupació, que regula l'article 7. b, i els aprova el Consell de Ministres.
El Pla anual de política d'ocupació concreta, amb caràcter anual, els objectius de l'Estratègia espanyola d'ocupació a assolir en el conjunt de l'Estat i en cadascuna de les diferents comunitats autònomes, així com els indicadors que s'han de fer servir per conèixer-ne el grau de compliment.
Així mateix, per a assolir aquests objectius, conté les accions i mesures de polítiques actives d'ocupació que es proposen portar a terme tant les comunitats autònomes en l'exercici de les seves competències d'execució de les polítiques actives, com el Servei Públic d'Ocupació Estatal en execució de la reserva de crèdit que estableix el seu pressupost de despeses.
El Pla anual de política d'ocupació s'elabora, tenint en compte les previsions formulades per les comunitats autònomes i el Servei Públic d'Ocupació Estatal, en el si de la Conferència Sectorial d'Ocupació i Assumptes Laborals, n'emet informe el Consell General del Sistema Nacional d'Ocupació, que regula l'article 7.1.b), i l'aprova el Consell de Ministres, juntament amb la formalització dels criteris objectius de distribució dels fons d'ocupació que preveu l'article 14.